LATVIJAS REPUBLIKAS 13. SAEIMAS

AIZSARDZĪBAS, IEKŠLIETU UN KORUPCIJAS NOVĒRŠANAS KOMISIJAS SĒDES

**PROTOKOLS Nr. 236**

**2021. gada 27. oktobris**

Atklāta sēde, sākas plkst. 10.00, beidzas plkst. 10.34

Videokonferences formātā

Sēdē piedalās:

**komisijas locekļi**:

**Juris Rancāns** *(komisijas priekšsēdētājs)*

**Edvīns Šnore *(komisijas sekretārs)***

**Ainars Bašķis**

**Raimonds Bergmanis**

**Ainars Latkovskis**

**Māris Možvillo**

**Mārtiņš Šteins**

**Atis Zakatistovs**

**uzaicinātās personas:**

* Tieslietu ministrs **Jānis Bordāns;**
* Tieslietu ministrijas Valsts sekretārs **Raivis Kronbergs;**
* Ieslodzījuma vietu pārvaldes priekšnieka vietniece **Tatjana Trocka;**
* Valsts probācijas dienesta vadītājs **Mihails Papsujevičs;**
* Finanšu ministrijas Aizsardzības un tiesībsargājošo iestāžu finansēšanas nodaļas vadītāja **Romija Rugevica.**

**citas personas:**

**Aizsardzības, iekšlietu un korupcijas novēršanas komisijas vecākā konsultante Ieva Barvika, konsultanti Egita Kalniņa un** Brenda Veiskate.

**Sēdi vada:** komisijaspriekšsēdētājs J.Rancāns

**Sēdi protokolē:** konsultante B. Veiskate

**Sēdes veids:** atklāta

Darba kārtība:

1. **Tieslietu ministrijas valsts budžeta programmā plānotais finansējums 2022. gadam un vidēja termiņa budžeta ietvaram, kā arī līdzekļu izlietojums 2021. gadā.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību. Dod vārdu Tieslietu ministram.

J. Bordāns akcentē, ka Tieslietu ministrijas prioritāte ir atalgojuma palielināšana un sociālo garantiju nodrošināšana Valsts probācijas dienesta darbiniekiem. Uzsver, ka probācijas dienests labi tiek galā ar esošo resursu izmantošanu, lai nodrošinātu infrastruktūru gan darbiniekiem, gan klientiem *(attiecīgi papildina Tieslietu ministrijas sagatavoto materiālu – pievienots pielikumā).* Valsts probācijas dienesta darbinieku algu palielinājums no 2018. gada atalgojums vidēji pieaudzis par 28%, 2022. gadā tādējādi sasniegs 100% no maksimālās mēneša algas attiecīgajai mēneša algu grupai un atbilstoši katram darbiniekam kvalifikācijas grupai. Probācijas dienests 2022. gada budžeta ietvarā sāktu realizēt jaunu pamatsodu – probācijas uzraudzība nepilngadīgajām un atsevišķos gadījumos arī pilngadīgajām personām, šis būs kā primārais papildsods, soda mērķis – resocializācija. Šis ir bijis ilgs Tieslietu ministrijas un probācijas dienesta kopīgs redzējums, kā varētu virzīties uz efektīvāku soda izmantošanu. Eiropas prakse jau ir pierādījusi, ka tikai ieslodzījums faktiski nestrādā (gan nepilngadīgiem, gan pāri šim vecumam), jebkādos cietuma apstākļos. Ieslodzījumu vietu pārvalde nopietni ieguldīs līdzekļus infrastruktūras uzlabošanā. Tādējādi ieguldījumi notiks jaunas infrastruktūras izveidē un Korekcijas dienesta un mācību centra un paraugkorpusa izveidei Olaines cietumā – šādi nodrošinot pilnvērtīgu personāla apmācību. Paralēli notiek Liepājas cietuma izbūve uzsāka konkursa procedūra par cietuma projektēšanu. Ieslodzījumu vietu darbinieku un amatpersonu ar speciālām dienesta pakāpēm amata alga sasniegs maksimālo Ministru kabineta noteikto, no 2018. gada vidēji tas ir audzis par 19%. 2022. gadā turpināsies infrastruktūras uzlabojumu - Valmieras cietumā paredzēts jauna žoga izbūve, gan modernizēt apsardzes sistēmu, gan jauns personāl skaits, kas palīdzēs samazināt izmaksas un uzlabot atalgojumu, arī jaunu formastērpu izgatavošana, esošā budžeta ietvaros.

J. Rancāns kāda ir situācija ar darbinieku maiņu ieslodzījumu vietu pārvaldē un probācijas dienestā?

M. Papsujevičs atbild, ka situācija nav būtiski mainījusies salīdzinot pagājušo un šo gadu, personāla rotācijā notiek, tie ir aptuveni 24%, no aptuveni 400 cilvēkiem vien liela daļa ir rotācijā, tie ir gan aizgājušie, gan atnākušie. Šogad šis skaitlis arī varētu sasniegt šādu pašu īpatsvaru, vairāk tas ir saistīts arī ar, ka personāls sāk novecot 2/3 daļas personāla kodola ir tas, kas nemainās un vidējais stāžs turpina augt. Reģionos, kas ir tālāk no Rīgas ir darbinieki, kas strādā ļoti ilgi. Šogad ir 4 darbinieki, kuri aiziet ar neiroloģiskām saslimšanām, jo tas ir tieši saistīts ir vecumu un lielo gadu stāžs. Nākamajā gadā jāpadara šī personāla mainība mazāka vismaz par 1 vienību, kas šī budžeta kontekstā arī nāks par labu. Lielāka krīze veidojas tiem, kas strādā centrālajā aparātā, šie darbinieki ir konkurēt spējīgi, šī ir maza un kompakta administrācija, piemēram, viens personāla speciālists strādā, kā minimums, ar piecām jomām, tad kad šādu darbinieku rekrutē kaut kur citur, nav iespējams atrast darbinieku, kurš ir tik universāls.

T. Trocka uzsver, ka būtiskas kadru maiņas Ieslodzījumu vietu pārvaldē nav, stabili ir 300 vakantās vietas, lielākoties- apsargi , uzraugi un ir grūti piesaistīt psihologus ieslodzījumu vietās. Algu maksimums jau ir noteikt. Cer, ka izveidojot jaunu mācību centru varēs piesaistīt personālu, lai vakanču skaitu samazinātu. Vieglāks darbs ir šajā Covid-19 laikā, jo personāl trūkums jūtams mazāks dēļ ierobežojumiem

J. Bordāns komentē, ka Ieslodzījumu vietu pārvalde ir veiksmīgi nosargājusi visu sistēmu no Covid-19 infekcijas. Vienā no ieslodzījuma vietām šī Covid-19 infekcija sāka izplatīties un ieslodzījuma vietu pārvaldes administrācijai ātri izdevās visu novērst. Sākumā vakcinācijas temps nebija labs, taču tur, kur vadība stingri kontrolē šos Covid-19 pasākumus un rāda labu piemēru tur ir ļoti laba vakcinācijās statistika gan darbinieku vidū, gan ieslodzīto vidū.

A. Latkovskis pasakās par Tieslietu ministra esamību sēdē, lai prezentētu budžetu. Jautā vai reģionu iestādēs alga arī palielināsies.

J. Bordāns reģionos šajās iestādēs Tieslietu ministrijai gribētos būt labiem attiecībā uz visām politikām, taču Tieslietu ministrija nav valsts reģionālās politikas funkcijas, jo gribās, lai visos reģionos algas ir vienādas. Visos reģionos ir tiesības saņemt tādas pašas algas kā Rīgā, tas varbūt arī veicinātu labu reģionālo pārklājumu Latvijā.

M. Papsujevičs probācijas dienestā ir skaidra struktūra, neatkarīgi persona strādā Ludzā vai Rīgā, šīm personām ir identisks amats, ar identiskiem amata pienākumiem ir jāsaņem vienāda alga. Atšķirība algās ir, ja ir unikālus cilvēkus, ja ir persona, kas specializējās darbā ar dzimum noziedzniekiem, bet tas ir neatkarīgi, kur atrodas šis speciālists. Noslodze ir būtiska – Ludzā var būt mazāka un Rīgā lielāka – gadiem jau tiek mazināts nodarbināto skaits konkrētās nodaļās, lai varētu pārvirzīt darbiniekus tur, kur ir nepieciešamību pēc papildus darbiniekiem. Rīga nav jāpataisa par magnētu tikai tāpēc, ka dzīvoklis Rīgā ir dārgāks, šie darbinieki, kuri ir pabeiguši mācības Rīgā dodas arī citur reģionos, mēs esam ieinteresēti, lai darbinieks paliek sistēmā.

Sēde pabeigta plkst. 10.34.

Komisijas priekšsēdētājs (paraksts\*) J.Rancāns

Komisijas sekretārs (paraksts\*) E.Šnore